Diari Oficial de la Generalitat Valenciana


Sumari del DOGV 7848, del 10-08-2016 (2016/5929)

Informe ambiental i territorial estratègic de la modificació puntual del pla de reforma interior Batanejo en l'article 12 de les seues normes urbanístiques.
------------------------------------------------------------------------------------------------------------------------------------------------------------

### Dades del document

Número de DOGV
:   7848

Data del DOGV
:   10-08-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/5929


Data del document
:   08-07-2016

Organisme emissor
:   Ajuntament de Requena

Tipus de document
:   Anunci

Descriptors 

:   * Requena
    * pla d'urbanisme
    * administració local

Informe ambiental i territorial estratègic de la modificació puntual del pla de reforma interior Batanejo en l'article 12 de les seues normes urbanístiques. [2016/5929]  
La Junta de Govern Local de l'Ajuntament de Requena, en sessió celebrada el 24 juny de 2016, va adoptar l'acord que en la seua part dispositiva diu el següent:  
Primer. Concloure que la modificació puntual del pla de reforma interior Batanejo relativa a la modificació de l'article 12 de les seues normes urbanístiques, incrementant la superfície de la parcel·la mínima en la zona d'ordenació de casc a 200 m², segons el Document inicial estratègic. Modificació del pla de reforma interior Batanejo: fixació de la parcel·la mínima, redactat pel tècnic municipal, no té efectes significatius sobre el medi ambient, d'acord amb els criteris establits en l'annex VIII de la Llei 5/2014, d'ordenació del territori, urbanisme i paisatge (LOTUP).  
Segon. Resoldre favorablement l'avaluació ambiental i territorial estratègica pel procediment simplificat de la modificació puntual del pla de reforma interior Batanejo en l'article 12 de les seues normes urbanístiques, considerant com a alternativa més idònia mediambientalment en aquesta actuació l'alternativa proposada en el document inicial estratègic, enfront de l'alternativa 0.  
Tercer. Donar compte del contingut de la resolució de l'informe ambiental i territorial estratègic pel procediment simplificat a tots els interessats que apareguen en la tramitació ambiental d'aquesta actuació, incloent-hi aquest informe en la documentació de l'instrument de planejament urbanístic als efectes de posar-lo en coneixement de l'òrgan promotor i de l'òrgan substantiu (açò és, el Ple de la corporació).  
  
Quart. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Comunitat Valenciana, als efectes previstos en l'article 51.7 de la LOTUP.  
Cinqué. La resolució de l'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjuí dels recursos que, si és el cas, pertoquen en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Sisé. La resolució de l'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis, si una vegada publicat en el Diari Oficial de la Comunitat Valenciana no s'haguera procedit a l'aprovació del pla o programa en el termini màxim de quatre anys des de la seua publicació. En tals casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.  
  
Requena, 8 de juliol de 2016.- L'alcalde: Mario Sánchez González.